Ekki er alltaf um skýr skil að ræða og margar sagnir draga dám af ævintýrum , til dæmis ýmsar útilegumannasögur sem fylgja sams konar mynstri og mörg ævintýri . Aðrir fræðimenn eru þeirrar skoðunar að þjóðsagan sé samsett úr ákveðnum frumþáttum sem eiga rætur að rekja til frumstæðrar fornmenningar . Þegar sagnir eru staðbundnar er hugsanlegt að þær byggi á raunverulegum atburðum ; í það minnsta er eitthvað í þeim sem höfðar sérstaklega til íbúa á þessum stað . Úr þessu fæst stundum skorið með sagnfræðilegum rannsóknum . Líklega er óhætt að segja að þjóðsögur og sagnir séu sjaldnast byggðar á raunverulegum atburðum . Þær fela þó í sér annars konar sannleika því að þær endurspegla gjarnan viðhorf , siðferði og trú almennings á hverjum tíma . Á Vísindaefnum er hægt að lesa meira um þjóðsögur og annað þeim tengt í svörum við eftirfarandi spurningum : Berglind er dósent við Menntavísindasvið Háskóla Íslands og formaður námsbrautarinnar Menntunarfræði og margbreytileiki . Rannsóknir hennar snúast um félagslegt réttlæti í menntun með áherslu á samverkandi áhrif stéttar , uppruna , kynferðis og sértækra menntunarþarfa á gæði og jafnrétti í uppeldi og menntun .